Piwulang Jawa Anak-anak Sedulur Sikep Kadipaten Pati

Sedulur Sikep Kadipaten Pati yaiku salah sawijining masakarat sing ana ing Kecamatan Sukolilo.Darmastuti, R., & Prasela, M. K. (2010). “Two Ways Communication: Sebuah Model Pembelajaran dalam Komunitas Samin di Sukolilo Pati”. Jurnal Ilmu Komunikasi, Volume 8, Nomor 2, Halaman 204– 216. URL: http://jurnal.upnyk.ac.id/index.php/komunikasi/article/view/81 . Kelompok iki ngugemi ajaran sikep sing diprakarsani dening Raden Kohar utawa asring ditimbali Samin Surosentiko. Salah sawijining ajaran sikep ora nyekolahake anak-anake ing sekolah formal amarga wedi yen mengko laku sikep sing wis diugemi bakal luntur. Saka sebab iku mula Sedulur Sikep duweni pasinaon dhewe sing diarani piwulang Jawa. Iriyanto, Ery. (2020). Piwulang Jawa Anak-anak Sedulur Sikep di Kecamatan Sukolilo Kabupaten Pati. Skripsi. Semarang: Jurusan Bahasa dan Sastra Jawa, Fakultas Bahasa dan Seni, Universitas Negeri Semarang. URL: http://lib.unnes.ac.id/41374/ .Piwulang Jawa iki kurikulume wis dipadhakake karo laku sikep, saengga ora bakal ngowahi laku sikep sing diugemi malah kepara sansaya ndadekake laku sikep saya kenthel. Ancase piwulang Jawa supaya anak-anake Sedulur Sikep ngerti bab tata tulis lan maca sarta sinambi ngrembakake budaya Jawa sing saiki rada luntur merga ing sekolah formal wis jarang diajarake. Ancas liyane supaya Sedulur Sikep ora goyah anggone ngadhepi era globalisasi sing sithik akeh nggawa dhampak sing ora becik. Ing piwulang Jawa mung siji sing dadi gurune yaiku Gunarti, salah siji tokoh wadon Sedulur Sikep aing wis dikenali wong akeh.

 Sinau Tembang Macapat 
Anak-anak Sedulur Sikep diajari nembang macapat sing cakepan utawa lirike wis pas karo ajaran sikep. Biyasane tembang sing digunakake kanggo sinau yaiku tembang Gambuh, Pocung, lan Pangkur.thumb|Anak-anak Sedulur Sikep Sinau Tembang Macapat

 Tembang Gambuh 
urip iku kedah jumbuh 

(hidup itu harus selaras)

nyumurupi ing bebrayan agung

(bisa membaur di masyarakat)

urip urap mila kedah den setiti

(hidup bersama maka harus teliti)

tindak sepecak lan gunemipun

(tingkah laku kecil dan perkataan)

den wasapada den prayitna

(tetap waspada dan berhati-hati)

 Tembang Pocung 
pokokipun

(asalnya)

Pancasila bakunipun

(Pancasila dasarnya)

paugeran praja

(panutan negeri)

rakyat kapurih nyawiji

(rakyat disuruh bersatu)

tata tentrem kawula karta raharja

(keadaan tentram rakyat tertib sejahtera)

 Tembang Pangkur 
jejer minangka manungsa

(kodrat sebagai manusia)

bisa ngrasa susahe kewan kuwi

(bisa merasakan susahnya hewan itu)

mula tetep laku nandur

(oleh sebab itu tetap menanam)

kanggo imbange alam

(untuk keseimbangan alam)

kanthi mangkono urip tansah sempulur

(dengan begitu hidup selalu berkembang)

samiya dana dinayan

(saling memberi kekuatan)

mrih bumi tetep lestari

(agar bumi tetap lestari)

 Sinau Arane Anake Kewan 
	Anak-anak Sedulur Sikep diajari supaya ngerti jeneng wit-witan ing sakiwa tengene, amarga iku pasinaon sing ora ana ing sekolah formal.

 anak bebek : meri

 anak cecek : sawiyah

 anak jangkrik : gendholo

 anak kucing : cemeng

 anak manuk : piyik

 anak pitik : kuthuk

 anak sapi : pedhet

 anak tikus : cindhil

 anak kebo : gudel

 anak wedhus : cempe

 anak ula : kisi

 anak cacing : lur

 anak bandeng : nener

 anak asu : kirik

 anak kodhok : cebong

 anak menthog : minthi

 Sinau Arane Wit-Witan 
Sinau iki uga supaya anak-anake Sedulur Sikep ngerti jeneng-jeneng wit-witan ing sakiwa tengene. Uga nuduhake menawa basa Jawa duweni panyebut langkung spesifik tinimbang basa sanese.

 wit aren : ruyung

 wit gedhang : debog

 wit kapuk : randhu

 wit klapa : glugu

 wit mlinjo : bego

 wit jagung : tebon

 wit pari : damen

 wit jati : jangglengan

 wit kacang : rendeng

 wit pring tuwa : bungkilan

 wit pring enom : bung

 wit pohong : bonggol

 Perawakan Tokoh Wayang 
Anak-anak Sedulur Sikep uga disinauni babagan jagad pakeliran uatwi pewayangan. Sinau menika winates bab perawakanipun wayang kemawon, kadosta:

 Anoman : awake rupane putih, nduweni buntut, lan dheweke kuwi bangsa kethek (badannya putih, mempunyai ekor, dan dirinya termasuk jenis kera).

 Gatotkaca: raine rupane ireng, gagah, nduweni kutang antakusuma sing isa dinggo mabur (wajahnya berwarna hitam, gagah, mempunyai kutang antakusuma yang bisa dipakai terbang).

 Semar : awake cendhek, rambute cekak, raine putih, bokonge gedhe, lan wetenge lemu (adannya pendek, rambutnya sedikit, wajahnya putih, pantatnya besar, dan perutnya gemuk).

 Gareng : irunge bunder, sikile pincang, awake cendhek, rambute kunciran, tangane ceko, lan mripate kero (hidungnya bulat, kakinya pincang, badannya pendek, rambutnya kunciran, tangannya bengkok, dan matanya juling).

 Petruk ; nduweni irung dawa lan kulite ireng (empunyai hidung panjang dan kulitnya hitam).

 Bagong : awake cilik, sirahe botak, lambene dower, lan wetenge lemu (adannya kecil, kepalanya botak, bibirnya dower, dan perutnya gemuk).

 Paripustaka 

Kategori:Budaya Jawa
Kategori:Piwulang Jawa
Kategori:Sedulur Sikep
Kategori:Tembang Jawa